Diari Oficial de la Generalitat Valenciana


Sumari del DOGV 3724, del 05-04-2000 (2000/2589)

ACORD de 28 de març de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Tales.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/2589


Data del document
:   28-03-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Tales
    * expropiació
    * administració local

ACORD de 28 de març de 2000, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Tales. [2000/F2589]
  
El Govern Valencià, en la reunió del dia 28 de març de 2000, adoptà l'acord següent:
  
L'Ajuntament de Tales, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de millora de la xarxa de distribució i sanejament, segona fase.
  
Aquesta declaració d'ocupació urgent es justifica per les següents raons:
  
La necessitat urgent de disposar de la parcel·la, atesa la peremptòria necessitat de dotar de subministrament d'aigua potable la urbanització Falda de Montí, la qual s'abasteix d'un pou particular insuficient per la sequera, havent sigut aprovat ja en la sessió plenària, de 28 de setembre de 1999, el corresponent expedient de contractació.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no es presentaren al·legacions. Hi consta l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Tales per a l'execució del projecte de millora de la xarxa de distribució i sanejament, segona fase.
  
Relació de béns afectats
  
Finca: porció de 100 metres quadrats de la urbana ubicada a la urbanització Falda de Montí, número 12.
  
Límits: nord, sud i est: Arcillas y Minería, SA; i oest: camí.
  
Propietari: Arcillas y Minería, SA.
  
Domicili: carrer del Riu Millars, s/n. 12719. Onda.
  
Inscripció: Registre de la Propietat número 2 de Vila-real: tom 422, llibre 10, foli 125, finca 785.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora les al·legacions només als efectes d'esmenar possibles errors que s'hagen efectuat en indicar els béns afectats per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre. Els interessats podran interposar contra aquest els següents recursos:
  
a) Recurs potestatiu de reposició, davant del Govern Valencià, en el termini d'un mes, comptador des de l'endemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat un recurs administratiu potestatiu de reposició no es podrà interposar un recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercitar qualsevol altra via que estimen oportuna.